GiliGold/VAD_KnessetCorpus huggingface dataset:
יואל חסון:
ניתן.
דן מרזוק:
בדרך כלל מתקיים דיון.
דן מרזוק:
כתוב: "ועדת הכנסת תדון בטענת הנושא החדש".
יואל חסון:
אז תן לנו לדון בבקשה, אדוני, למרות הדיקטטורה שאתה מנסה לעשות כאן.
מכלוף מיקי זוהר:
קודם כול אני רוצה לשמוע את היועצת המשפטית.
<< דובר >> מירב ישראלי:
כפי שאמרתי גם בדיון קודם בנושא חדש, צריך להבחין בין טענות משפטיות לגופו לבין טענת נושא חדש.
<< דובר >> מירב ישראלי:
מבחינת נושא חדש - לא מדובר בנושא חדש, זה חלק מהנושא כולו שנדון בוועדה.
<< דובר >> מירב ישראלי:
זה לא נושא חדש מבחינה משפטית.
מכלוף מיקי זוהר:
חבר הכנסת יונה, בקצרה.
יוסי יונה:
לפעמים אנחנו חלוקים גם על היועצים המשפטיים.
מכלוף מיקי זוהר:
כשנוח לכם - אתם איתם, שלא נוח לכם – אתם נגדם.
מכלוף מיקי זוהר:
אם היתה פה עכשיו דינה זילבר כולכם הייתם מגבים אותה.
מכלוף מיקי זוהר:
הכול בסדר, אתם יודעים לנווט כמו שצריך.
מיקי רוזנטל:
האיום הביטחוני חלף?
מכלוף מיקי זוהר:
הוא בעיצומו.
ענת ברקו:
לא, דווקא לא.
מיקי רוזנטל:
וואלה?
מכלוף מיקי זוהר:
הוא בעיצומו, ואני במקומך לא הייתי צוחק מזה.
מכלוף מיקי זוהר:
זה לא עניין מצחיק.
מיקי רוזנטל:
האיום הביטחוני היחיד היה בנט.
מכלוף מיקי זוהר:
תושבי הדרום כולם תחת איום ממשי, וזה לא מצחיק.
מיקי רוזנטל:
ממש.
מיקי רוזנטל:
100 שנה אנחנו במאבק ציוני.
מכלוף מיקי זוהר:
לא, אל תזלזל בהם.
מכלוף מיקי זוהר:
אל תזלזל באויבים שלנו.
מכלוף מיקי זוהר:
כן, חבר הכנסת יונה.
יוסי יונה:
הדיון הוא תמיד ענייני, בין שאנחנו מסכימים עם הייעוץ המשפטי ובין שלא מסכימים עם הייעוץ המשפטי.
יוסי יונה:
זו דרכנו, הדיון הוא ענייני לחלוטין.
יוסי יונה:
אנחנו חושבים שההסתייגות שהוצגה על-ידי סיעת כולנו, במיוחד על-ידי מירב בן ארי, משנה באופן מהותי את ההסדרים שנוספים לחוק הזה, ובמיוחד באשר לסוגיה של הצוות המקצועי והתביעה שלה בהסתייגות שלה שהיועץ המשפטי הוא זה שימנה את הצוות המקצועי שיבחן את מופעי התרבות – כפי שאמר חברי מיקי רוזנטל בצדק – שמבקשת שרת החינוך לגזול את תקציביהם.
יוסי יונה:
לכן בהחלט אנחנו מדברים על נושא חדש - שינוי מהותי במנגנונים של גזילת תקציבי החינוך ומופעי תרבות בהקשרים השונים שלהם.
יוסי יונה:
לכן אני חושב שהטענה של נושא חדש היא לחלוטין תקפה.
מכלוף מיקי זוהר:
חבר הכנסת חסון.
יואל חסון:
האיום הביטחוני הגדול ביותר זה הממשלה שלכם – אמרו את זה שרי ממשלה, לא אני אומר את זה.
יואל חסון:
אנחנו ידענו את זה תמיד, עכשיו שרי ממשלה מודים בכך שזאת ממשלה גרועה שמסכנת את ביטחון המדינה.
מכלוף מיקי זוהר:
אתה רוצה שציפי תטפל בנושא הביטחון?
מכלוף מיקי זוהר:
ציפי תדאג לתושבי הדרום?
יואל חסון:
כן, הרבה יותר טוב מכם.
יואל חסון:
חד-משמעית.
מכלוף מיקי זוהר:
ולצפון גם, ולאיום האירני?
מיקי רוזנטל:
אני לא יודע מה הלעג שלך.
מיקי רוזנטל:
500 טילים שלא עשיתם שום דבר ואתה עוד לועג למישהו?
ענת ברקו:
- - -
מכלוף מיקי זוהר:
אני רק אומר את השמות ואני מבין כמה מזל שההגה בידיים של נתניהו.
יואל חסון:
אני מציע לכולם להכיר בעובדה שראש הממשלה עשה שימוש ציני בביטחון המדינה - - -
מכלוף מיקי זוהר:
סליחה?
אמיר אוחנה:
היחיד שלא היה פה ציני זה ראש הממשלה.
ענת ברקו:
מאיפה אתה יודע?
מיקי רוזנטל:
מאיפה את יודעת?
מכלוף מיקי זוהר:
איזו אמירה חסרת אחריות.
ענת ברקו:
אתה לא יושב בוועדות שדנים על זה.
ענת ברקו:
אתה לא יודע מה זה ביטחון המדינה.
אמיר אוחנה:
- - - היינו כבר בתוך עזה.
מכלוף מיקי זוהר:
זאת אמירה חסרת אחריות, חבר הכנסת חסון.
מכלוף מיקי זוהר:
אתה לא יושב בקבינט, אתה לא בקי בפרטים, אתה לא יודע שום אינפורמציה ואתה מבטא אמירות חסרות אחריות.
יעל גרמן:
מותר לדבר על זה?
יעל גרמן:
חברת הכנסת ברקו, מותר לדבר על זה?
יעל גרמן:
אז למה את לא מדברת?
יעל גרמן:
דברי על זה, בוא ספרי לנו.
ענת ברקו:
לא, אי-אפשר לדבר על זה.
יעל גרמן:
אז למה ראש הממשלה מדבר על זה?
ענת ברקו:
הוא לא מדבר על זה.
יעל גרמן:
אבל הוא מרמז על זה.
יעל גרמן:
ראש ממשלה שמדבר על סודות מדיניים - - -
שולי מועלם-רפאלי:
ענת, אנחנו רוצים להצביע.
יעל גרמן:
כשיש סוגיות ביטחוניות, לא מדברים עליהן.
יעל גרמן:
ראש הממשלה, אסור היה לו לדבר על זה.
מכלוף מיקי זוהר:
חבר הכנסת חסון ישלים את דבריו.
יואל חסון:
ראש הממשלה, מאינטרסים אישיים, בגלל שהוא מכיר את הלכי הציבור יותר טוב מכולנו וחשש מבחירות, עשה שימוש בביטחון המדינה כדי לאיים על שריו, כדי לאיים על שרי ממשלתו.
ענת ברקו:
אתם לא מחוברים לעם?
מכלוף מיקי זוהר:
די, זהו.
מכלוף מיקי זוהר:
אנחנו מתעלמים מהאמירות המטורפות הללו.
יואל חסון:
- - - להימנע מבחירות בכל מחיר, ויש כל כך הרבה גמדים סביבו שידעו להיבהל ולעשות את מה שהוא ביקש.
מכלוף מיקי זוהר:
ענק במדינת הגמדים, יש אומרים.
יואל חסון:
בשורה התחתונה, בחוק המדובר חברי הוועדה - חברי ועדה רציניים, גם מיקי רוזנטל, גם יוסי יונה ואחרים - שהיו בכל הדיונים ומכירים את החוק הזה מכל צדדיו, ידעו לומר באופן ברור שהנושא הוא חדש.
יואל חסון:
נוספו שם כל הזמן עוד ספיחים ועוד ספיחים, עוד נושאים ועוד סעיפים, וירדו ונכנסו הסתייגויות - לכן הוועדה בוודאי צריכה לקבל שמדובר בנושא חדש ולהצביע על כך.
יואל חסון:
התייעצות סיעתית.
מכלוף מיקי זוהר:
התייעצות סיעתית.
מכלוף מיקי זוהר:
נתכנס שוב ב-12:26.
מכלוף מיקי זוהר:
ההתייעצות הסיעתית הסתיימה, ולכן אנחנו עוברים להצבעה על סעיף 4 בסדר-היום: בקשת יושב-ראש ועדת החינוך ומיקי רוזנטל לעניין טענת נושא חדש לסעיף 85 לחוק.
מכלוף מיקי זוהר:
אני רוצה לעבור להצבעה, אני מבקש שקט.
מכלוף מיקי זוהר:
בעד – מיעוט
מכלוף מיקי זוהר:
טענת נושא חדש לא התקבלה.
מכלוף מיקי זוהר:
שתי הרביזיות – גם על סעיף 2 וגם על סעיף 4 – יידונו בשעה 12:57.
מכלוף מיקי זוהר:
אני נועל את הישיבה הזו ואפתח אותה ב-12:57.
מכלוף מיקי זוהר:
ישיבה זו נעולה.
מכלוף מיקי זוהר:
אני מתכבד לפתוח את ישיבת ועדת הכנסת בעניין שתי הרביזיות שהוגשו על-ידי חבר הכנסת חסון.
מכלוף מיקי זוהר:
אנא נמק את הרביזיה הראשונה, ואתה רוצה לנמק גם את השניה?
יואל חסון:
אדוני היושב-ראש, אם הייתי יכול להפוך את הרביזיה הזאת לרביזיה נגד הממשלה כולה – הייתי עושה זאת.
יואל חסון:
אבל, לצערי, אני צריך להסתפק ברביזיה רק על הצעת החוק - -
מכלוף מיקי זוהר:
לשמחתנו.
יואל חסון:
- - ולומר שהרביזיה הזאת היתה בעיקר הזדמנות עבורכם לעשות חשיבה מחודשת לגבי הנושאים שביקשנו להצביע עליהם פעם נוספת.
מכלוף מיקי זוהר:
הזדמנות שנוצלה.
יואל חסון:
המזל שלנו, האופוזיציה – ולאופוזיציה אין הרבה מזל, קודם כול בעצם זה שאנחנו באופוזיציה זה מזל רע – אבל המזל שלנו כרגע הוא שאתם כל כך כל כך הצלחתם לירות בתוך הנגמ"ש ולומר דברים כל כך גרועים על הממשלה שלכם עצמכם, שככה צפויות לנו עוד תקופות שבהן נצטרך – לכן, אדוני, אני מבקש להצביע על הרביזיה.
אחמד טיבי:
אני מבקש להצביע.
אחמד טיבי:
הדברים שלו משכנעים, נא להצביע.
יואל חסון:
תצביע, נראה אותך.
יואל חסון:
כל הכבוד.
יואל חסון:
זה מותר לעשות, נכון?
יואל חסון:
זה מותר לו, היועץ המשפטי?
יואל חסון:
זה מותר או לא?
יואל חסון:
עד שתגיד את המילה כבר - - -
מכלוף מיקי זוהר:
אני יוצא להפסקה של חמש דקות.
יואל חסון:
אדוני היושב-ראש, אני מבקש הודעה אישית.
מכלוף מיקי זוהר:
לך על זה.
יואל חסון:
אני מבקש להתנצל בפני היועץ המשפטי של הוועדה.
יואל חסון:
זו לא היתה כוונתי לפגוע בך, הייתי בסערת רגשות.
יואל חסון:
אני מתנצל, ואשמח לשמוע מה הוא אומר.
יואל חסון:
תודה רבה.
מכלוף מיקי זוהר:
כן, אדוני היושב-ראש.
דן מרזוק:
תקנון הכנסת לא מתייחס למצב שהיה פה בוועדה.
דן מרזוק:
הוא לא קובע בצורה מפורשת שלא ניתן לצאת להפסקות אחרי נימוק רביזיה, ולכן באותו רגע לא סברנו שאנחנו יכולים להורות ליושב-ראש הוועדה להביא את הנושא להצבעה.
דן מרזוק:
נבדוק את העניין הזה, נבחן תקדימים מהעבר, וכמובן, נסיק מסקנות לפעמים הבאות.
דן מרזוק:
אבל באותו רגע שבו יושב-ראש הוועדה ביקש לצאת להפסקה, ומאחר שהוא לא התחיל את ההצבעה, לא מצאנו לנכון להורות לו שהוא לא יכול לעשות את זה.
מכלוף מיקי זוהר:
אני רוצה להגיד משפט אחד נוסף, גם לך, היועץ המשפטי דן מרזוק.
מכלוף מיקי זוהר:
ראשית, אני תובע ותבעתי את ההתנצלות, ואני שמח שהיא התקבלה על ידך.
יואל חסון:
התנצלתי לפי שתבעת.
מכלוף מיקי זוהר:
אמרתי לך שתתנצל עוד בזמן הצעקות המטורפות שצרחת פה.
יואל חסון:
לא התנצלתי בגלל שתבעת.
דב חנין:
תתכופפו עוד יותר.
דב חנין:
פשוט תתכופפו עוד יותר.
מכלוף מיקי זוהר:
ככה זה עובד, חבר הכנסת חנין, במדינה דמוקרטית - היועצים המשפטיים מייעצים.
מכלוף מיקי זוהר:
כשמם כן הם – יועצים משפטיים – ואנחנו, חברי הכנסת מחליטים או מצביעים.
יוסי יונה:
לא לא - - -
ג'מאל זחאלקה:
מותר לך לעבור על החוק, על התקנון?
מכלוף מיקי זוהר:
מותר לי לעשות החלטות.
סאלח סעד:
זו כוחניות, מיקי.
מכלוף מיקי זוהר:
אם וכאשר הן לא עומדות בתקנון הכנסת או בסתירה לתקנון הכנסת, מוזמנים חברי הכנסת לעתור לבית המשפט העליון, לפנות לוועדת האתיקה.
מכלוף מיקי זוהר:
אין-ספור דרכים כדי לנסות לתקן את העוול, אבל לא באמצעות שום דרך אחרת.
מכלוף מיקי זוהר:
אני רוצה לעבור להצבעה על הרביזיות.
מכלוף מיקי זוהר:
מי בעד הרביזיה הראשונה בעניין סעיף 2 לסדר-היום, של וועדת הפנים?
מכלוף מיקי זוהר:
שישה בעד, שבעה נגד, הרביזיה לא התקבלה.
מכלוף מיקי זוהר:
רביזיה בעניין נושא חדש.
יואל חסון:
אני מסיר.
מכלוף מיקי זוהר:
הוא מסיר את הרביזיה, ולכן אין הצבעה על הרביזיה.
מכלוף מיקי זוהר:
ההחלטה היא שהנושא אינו חדש.
מכלוף מיקי זוהר:
הנושאים הסתיימו.
מכלוף מיקי זוהר:
שלום וברוכים הבאים.
מכלוף מיקי זוהר:
על סדר-היום בקשת יושב-ראש ועדת החוקה, חוק ומשפט למיזוג הצעות החוק הבאות:
מכלוף מיקי זוהר:
הצעת חוק איסור צריכת זנות (הוראת שעה), התשע"ט-2018, הצעת חוק המאבק הלאומי בצריכת זנות ומתן סיוע לשורדות זנות, התשע"ז-2017 (פ/4136/20), של חברת הכנסת שולי מועלם רפאלי והצעת חוק איסור צריכת זנות ומתן סיוע לשורדות זנות, של חברת הכנסת עליזה לביא וקבוצת חברי הכנסת.
מכלוף מיקי זוהר:
האם יש מישהו שרוצה להסביר או לומר משהו?
מכלוף מיקי זוהר:
אם כן, הצבעה טכנית.
מכלוף מיקי זוהר:
שתי הצעות החוק הבאות הן: הצעת חוק הבוררות (תיקון מס' 4) התשע"ח -2018 והצעת חוק הבוררות (תיקון – בית המשפט המוסמך), התשע"ח-2018 של חבר הכנסת טלב אבו עראר וקבוצת חברי כנסת.
מכלוף מיקי זוהר:
גם את שתי הצעות החוק הללו מבקש יושב-ראש הוועדה לאחד ולמזג.
מכלוף מיקי זוהר:
נצביע גם על זה.
מכלוף מיקי זוהר:
אנחנו עוברים לסעיף 2: חילופי אישים בוועדות משותפות.
מכלוף מיקי זוהר:
הנה, אני מקריא לכם את הרשימה.
מכלוף מיקי זוהר:
בוועדה המשותפת של ועדת החוץ והביטחון וועדת העבודה, הרווחה והבריאות - מטעם ועדת חוץ והביטחון: במקום רוברט אילטוב יכהן חבר הכנסת אביגדור ליברמן.
מכלוף מיקי זוהר:
בוועדה המשותפת של ועדת העבודה, הרווחה והבריאות וועדת החוץ הביטחון לפי חוק שירות לאומי אזרחי, התשע"ד-2014 - מטעם ועדת העבודה והרווחה: במקום חברת הכנסת יוליה מלינובסקי תכהן חברת הכנסת סופה לנדבר.
מכלוף מיקי זוהר:
<< נושא >> א.
מכלוף מיקי זוהר:
הצעת חוק אימוץ ילדים (תיקון - מיצוי אפשרויות האימוץ אצל קרוב משפחה), התשע"ח-2018 << נושא >>
מכלוף מיקי זוהר:
הצעת חוק אימוץ ילדים (תיקון – מתן עדיפות לאימוץ בתוך המשפחה), התשע"ו-2015 (פ/2349/20), של חבר הכנסת יואל חסון << נושא >>
מכלוף מיקי זוהר:
אנחנו עוברים לסעיף 3 בסדר-היום: קביעת ועדות לדיון בהצעות חוק הבאות:
מכלוף מיקי זוהר:
הצעת חוק אימוץ ילדים, התשע"ח-2018, של חברת כנסת פנינה תמנו שאטה וקבוצת ח"כים, והצעת חוק אימוץ ילדים גם של חבר הכנסת יואל חסון שאינו נוכח כאן כרגע.
מכלוף מיקי זוהר:
אני רק רוצה לומר שביקשה את החוק יושבת-ראש הוועדה לזכויות הילד שאשא ביטון.
פנינה תמנו:
אנחנו מסכימים, וכולם הסכימו.
מכלוף מיקי זוהר:
רגע, נשמע את היועץ המשפטי גם.
מכלוף מיקי זוהר:
יש המלצה של הלשכה המשפטית לוועדת חוקה.
מכלוף מיקי זוהר:
גברתי, תסבירי.
פנינה תמנו:
הצעת החוק הזו באה לתקן עוול מאוד מתמשך.
פנינה תמנו:
בטח שמעת על ילדי המריבה, על ילד המריבה של שנת 2013.
פנינה תמנו:
לצערי, גם הסיפור של האבא שגילה שילדו הביולוגי נשלח גם לאימוץ וכרגע הוא תובע את המדינה.
פנינה תמנו:
כל הגישה היתה שטובת הילד קודמת, אבל מי אמר שטובת הילד היא לא להיות מאומץ על ידי קרוב משפחתו?
פנינה תמנו:
קרוב משפחתו מוגדר בחוק בצורה מאוד ברורה.
פנינה תמנו:
ולמה הוועדה לזכויות הילד?
פנינה תמנו:
נעשו שם דיונים על אלימות, על אומנה, וגם כל תהליכי החקיקה של אומנה גם היו בוועדה הזו, כשנקודת המוצא היתה שטובת הילד היא נפרדת מהיכולת שלו להיות מאומץ על ידי הדוד, האח, הסבא, הסבתא.
פנינה תמנו:
יש משמעות שזה יהיה בוועדה הזו וזה בגלל שאנחנו רוצים דווקא ללכת למגמה שאם אנחנו רוצים את טובת הילד אנחנו חייבים לאכוף את הזכות הבסיסית של משפחתו, בטח כשמדובר באוכלוסיות מוחלשות, עולים חדשים, אנשים עם רקע סוציו-אקונומי נמוך.
פנינה תמנו:
חברי חבר הכנסת יואל חסון גם הגיע.
פנינה תמנו:
לכן, אני חושבת שגם מבחינת הזריזות והיעילות מאוד חשוב לנו שזה יעבור בקריאה ראשונה בכנסת הזו.
דוד ביטן:
אנחנו איתך, בשביל מה הסבר כזה ארוך?
פנינה תמנו:
כי היועץ המשפטי רוצה להעביר את זה לחוקה.
פנינה תמנו:
מאוד אודה לך שזה יעבור.
פנינה תמנו:
אין איזה סיבה פוליטית או משהו.
מכלוף מיקי זוהר:
יואל, אתה בעד הוועדה לזכויות הילד?
מכלוף מיקי זוהר:
זה גם חוק שלך.
יואל חסון:
מה שפנינה אומרת, אני בעד.
מכלוף מיקי זוהר:
אז אנחנו הולכים עם פנינה.
דן מרזוק:
נושא האימוץ הוא נושא שמטופל באופן קבוע על ידי ועדת חוקה.
דן מרזוק:
לא מצאנו תיקונים לחוק האימוץ שטופלו בוועדה לזכויות הילד.
תמי ברנע:
אני מנהלת הוועדה לזכויות הילד.
תמי ברנע:
נכון, היו דיונים כלליים, שמירה - - -
דן מרזוק:
אסיים את המשפט.
דן מרזוק:
לא מצאנו תיקוני חקיקה שטופלו בוועדה לזכויות הילד.
דן מרזוק:
כן טופל הנושא הזה והתקיימו דיונים בנושא הזה, אך לא דיוני חקיקה.
דן מרזוק:
לכן, העמדה שלנו היא שהחקיקה צריכה להיות מטופלת בוועדת החוקה.
מכלוף מיקי זוהר:
אדוני, צודק.
מכלוף מיקי זוהר:
עקרונית, זה צריך ללכת לוועדת חוקה.
מכלוף מיקי זוהר:
הם לא מספיקים כלום.
דוד ביטן:
אין לכם מספיק חוקים?
דוד ביטן:
הרגתם אותנו עם זה.
דוד ביטן:
אין לו זמן לנשום.
גור בליי:
זה לא רק העניין הזה, יש פה עניין שאחר כך זה מקשה מאוד על הניהול של הדבר הזה כי בסוף מי שמלווה את זה זה יועצת משפטית מהצוות שלי, של ועדת חוקה, שצריכה לפרפר בין ועדות שונות.
גור בליי:
זה יוצר בעיות בתיאומים.
דוד ביטן:
זו הבעיה.
פנינה תמנו:
והיושב-ראש שלך מפרפר בין מיליון חוקים.
דוד ביטן:
אנחנו רוצים שתטפלו בחוקים הכי הכי מהותיים.
מכלוף מיקי זוהר:
אדוני, אני מבין את מה שאתה אומר.
מכלוף מיקי זוהר:
ועדת החוקה היא אחת מהוועדות הכי מרכזיות ודומיננטיות בכנסת.
מכלוף מיקי זוהר:
יש שתי אפשרויות: אפשרות אחת היא שנקים עוד ועדת חוקה ושיהיו לנו שתי ועדות חוקה בכנסת.
מכלוף מיקי זוהר:
לדעתי, האפשרות הזו לא תתממש בקרוב.
מכלוף מיקי זוהר:
האפשרות השנייה היא שראשי ועדות אחרים ייקחו על עצמם חוקים בסיוע.
מכלוף מיקי זוהר:
אגב, אדוני מתכבד לפנות גם אליי במכתב מסודר.
מכלוף מיקי זוהר:
אנחנו נגייס לכם עוד יועץ משפטי.
מכלוף מיקי זוהר:
אפנה ליועץ המשפטי לכנסת, ליושב-ראש הכנסת, למנכ"ל הכנסת, ואגיד להם שוועדת החוקה צריכה עוד כוח אדם בייעוץ המשפטי כדי שייתנו כלים.
מכלוף מיקי זוהר:
כי אין מה לעשות, ועדת החוקה לא יכולה לשאת בכל הנטל שמוטל עליה.
מכלוף מיקי זוהר:
לכן, אנחנו מחלקים את זה כמה שרק ניתן.
מכלוף מיקי זוהר:
במקרה הזה יש פה ועדה נהדרת עם יושבת-ראש ועדה נהדרת שתוכל לעשות עבודה נהדרת.
דוד אמסלם:
מהרגע שקמה הוועדה המיוחדת לזכויות הילד של חברת הכנסת שאשא ביטון, ברור לך שהיא לוקחת נושאים שקשורים לוועדה אחרת.
דוד אמסלם:
אני חושב שזה מובנה ואני חושב שזה נכון.
דוד אמסלם:
נעביר את זה לוועדה הזו.
מכלוף מיקי זוהר:
אני בעד.
מכלוף מיקי זוהר:
ברשותכם, נצביע לוועדה לזכויות הילד.
פנינה תמנו:
מודה לכם.
מכלוף מיקי זוהר:
הנושא שלפנינו היום – קביעת ועדות לדיון בהצעות החוק הבאות שעברו בקריאה ראשונה: 1.
מכלוף מיקי זוהר:
הצעת חוק התקציב לשנת הכספים 2010, התשע"ח-2018; 2.
מכלוף מיקי זוהר:
הצעת חוק התוכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח-2018; 3.
מכלוף מיקי זוהר:
הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), השתע"ח-2018; 4.
מכלוף מיקי זוהר:
הצעת חוק הפחתת הגירעון (הגבלת ההוצאה התקציבית) (תיקון מס' 17) (שיעור הגירעון בשנות התקציב 2019 ואילך וסכום ההוצאה הממשלתית בשנת התקציב 2019), התשע"ח-2018.
מכלוף מיקי זוהר:
חברים, אני מבקש קצת שקט, יש הרבה חברים באולם, אז אנא מכם, בואו נערוך את הדיון הזה בצורה רצינית ועניינית, כי בסופו של דבר עומד לפנינו פה תקציב לשנת הכספים 2019 שמביאה הממשלה.
מכלוף מיקי זוהר:
כמובן שעמדתי הלא אובייקטיבית היא שתקציב מדינה זה שמוגש פה הוא אחד מהתקציבים החברתיים שהוגשו בכנסת ישראל.
מכלוף מיקי זוהר:
יש לו משמעויות מאוד מאוד רחבות ורפורמות מאוד מאוד מעניינות.
מכלוף מיקי זוהר:
הגיתי לא מעט בתקציב הזה, עברתי גם על הצעות החוק הספציפיות בתוך חוק ההסדרים, ואני חושב שגם ההצעה שנביא היום לכדי הצבעה בוועדת הכנסת היא היצעה מאוד מאוד אובייקטיבית ורצינית ומקצועית.
מכלוף מיקי זוהר:
ההחלטות שהתקבלו התקבלו בצורה עניינית, לעניות דעתי בלי שום כחל וסרק, מתוך מטרה להעביר את התקציב הזה בצורה טובה ותקינה לרווחת אזרחי ישראל.
מכלוף מיקי זוהר:
לכן אני רוצה לאפשר קודם כול לייעוץ המשפטי לומר מספר דברים בגין החקיקה שעליה אנחנו רוצים לדבר, וגם אולי פירוט קטן.
מכלוף מיקי זוהר:
לאחר מכן דוברים ולאחר מכן הצבעות.
מכלוף מיקי זוהר:
אדוני היועץ המשפטי של הכנסת, עו"ד איל ינון, בבקשה .
איל ינון:
> אדוני היושב-ראש, חברי הוועדה הנכבדים, בטרם יחל הדיון בדבר פיצולה של הצעת חוק ההסדרים וניתובם של הנושאים השונים לוועדות, ברצוני להתייחס בתמצית להליך ולסמכויותיה של ועדת הכנסת בהקשר זה.
איל ינון:
כידוע, את הצעת חוק התקציב מלווה מזה שנים ארוכות הצעת חוק נוספת המאגדת נושאים רבים, שזכתה במהלך השנים לשמות רשמיים שונים – חוק ההתייעלות הכלכלית, חוק התכנית הכלכלית – אך התקבעה בתודעה הציבורית כ"הצעת חוק ההסדרים".
איל ינון:
אין זה סוד שבמשך השנים נשמעה ביקורת נוקבת על חוק ההסדרים מצד חברי הכנסת, קואליציה ואופוזיציה כאחד, כמו גם מצד בית המשפט העליון ומצד היועצים המשפטיים של הכנסת.
איל ינון:
הביקורת נגעה הן לסד הזמנים המקשה על קיום דיונים ממצים בכל נושא ונושא, והן לפגיעה הכרוכה בהצבעה אחת, הנוטלת מחברי הכנסת את הזכות להצביע בנפרד על כל עניין ועניין כפי שמקובל בהליכי חקיקה רגילים.
איל ינון:
במהלך השנים, ביוזמתם של יושבי-ראש הכנסת ובגיבויים של יושבי-ראש ועדת הכנסת ויושבי- ראש הקואליציה, הטיפול בחוק ההסדרים ידע תמורות ושינויים, זאת במטרה לאפשר לוועדות הכנסת לקיים דיונים בהם ניתן יהיה ללבן את הנושאים השונים ולצמצם את הפגיעה בהליכי החקיקה התקינים.
איל ינון:
אם בעבר הרחוק, הצעת חוק ההסדרים עברה כמקשה אחת לוועדת הכספים, שנדרשה לדון בה בתקופה קצרה לצד דיוניה בחוק התקציב, לפני למעלה מעשור החלה ועדת הכנסת לפצל את הצעת החוק בין הוועדות השונות לפי תחומי סמכותן, מה שאנו מכנים "פיצול דיוני" - -
משה גפני:
ומאז החלה ההידרדרות.
איל ינון:
- - ובשנים האחרונות היא אף החלה להעביר עניינים מסוימים להליכי חקיקה רגילים המנותקים מסד הזמנים הקצר שמכתיב חוק התקציב, מה שאנו מכנים "פיצול מהותי", דבר שכמובן מאפשר דיון מעמיק יותר.
איל ינון:
בחוקי ההסדרים האחרונים נרשמה התפתחות משמעותית נוספת, כאשר יושבי ראש-הכנסת עמדו על כך שנושאים רבים שהממשלה החליטה שייכללו בהם, הוצאו מהם עוד לפני שהוגשו לכנסת הנוסחים לקריאה הראשונה.
איל ינון:
התפתחויות אלה נדרשו בין היתר משום שממשלות ישראל, לאורך השנים, לא שעו לביקורות בעניין הפגיעה בהליכי החקיקה ובתפקידה של הכנסת הכרוכה בחוק ההסדרים, וראו בחוק זה מכשיר מרכזי להעברת תיקוני חקיקה משמעותיים, תוך כדי עקיפת הליכי החקיקה הרגילים בכנסת, גם כשלא הייתה להם זיקה, ודאי לא ישירה, לחוק התקציב.
איל ינון:
לצערי, גם הפעם החליטה הממשלה להגיש לכנסת חוק הסדרים בהיקף נרחב, שלו היה מוגש בנוסחו המקורי, אשר כלל כ-44 נושאים, הרי שלאור לוח הזמנים הדחוק מאוד, היה בו לדעתנו כדי פגיעה של ממש בתקינות הליכי החקיקה.
איל ינון:
לאור זאת, הטיל יושב-ראש הכנסת על צוות בראשותי לבוא בדברים עם אנשי האוצר על מנת להביא לצמצום משמעותי של הצעת החוק עוד בטרם הנחתה על שולחן הכנסת.
איל ינון:
בכך המשיך יושב הראש את המגמה לצמצום משמעותי של חוק ההסדרים עוד לפני הגשתו לכנסת.
איל ינון:
במסגרת ההידברות מול האוצר, סוכם כי 13 נושאים שנכללו בהחלטת הממשלה יוצאו ולא יהוו חלק מהצעת חוק ההסדרים, וככל שהממשלה תבחר לקדמם, הם יובאו בהליכי חקיקה רגילים.
איל ינון:
לגבי נושא נוסף שנכלל בהצעת החוק, סוכם כי הוא יוצא מהחוק בוועדת הכנסת, כאן, אחרי הקריאה הראשונה, ואת זה נעשה הערב.
איל ינון:
חשוב לציין כי גם אחרי שהוצאנו נושאים לא מעטים מההצעה, עדיין הצעת החוק כוללת נושאים רבים, בהם גם רפורמות מורכבות.
איל ינון:
הואיל ונקבע – גפני, יש כאן פסקה חשובה, גם לך כיושב-ראש ועדה – כי חוק התקציב וחוק ההסדרים יובאו לאישור עד תום כנס החורף, קרי עד ה-15 במרץ, המשמעות היא כי יש לסיים את הדיונים בוועדות לא יאוחר מיום 7 במרץ, וזאת כדי לאפשר ללשכה המשפטית להכין את ההצעה להנחה בזמן ולאפשר את הדיון במליאה שיימשך מספר ימים.
איל ינון:
מסיבה זו על יושבי-ראש הוועדות לתעדף, בתיאום עם היועצים המשפטיים, את הנושאים השונים שיועברו אליהם ולבחון לקראת תום התקופה האם יש מקום לפצל נושאים שהדיון בהם לא מוצה להליך חקיקה רגיל.
איל ינון:
בכל מקרה, על יושבי-ראש הוועדות להקפיד על כך שלוח הזמנים הקצר והדוחק לא יפגע באופן חמור בתקינות הליכי החקיקה.
איל ינון:
כאן המקום להזכיר כי לפני מספר חודשים בית המשפט העליון ביטל פרק שנחקק במסגרת חוק ההסדרים הקודם, פרק מיסוי דירה שלישית, לאור פגמים חמורים שנפלו בהליך החקיקה.
איל ינון:
בית המשפט קבע באותו מקרה, ברוב של ארבעה מבין חמשת שופטי ההרכב, כי, ואני מצטט: "הליך החקיקה צריך להתקיים באופן שיאפשר לחברי הכנסת לקיים דיון, ולגבש עמדה בנוגע להצעת החוק הנדונה.
איל ינון:
עקרון ההשתתפות איננו אך היכולת ה'פסיבית' של חברי הכנסת להבין על מה הם מצביעים, אלא טומן בחובו מתן אפשרות לחברי הכנסת להשתתף 'אקטיבית' בדיון, ולקיים מהלך מחשבתי של גיבוש עמדה מושכלת, ולו באופן מינימלי.
איל ינון:
...
איל ינון:
היטב ידענו כי לא פעם קוצר הזמן וריבוי המלאכה אינם מאפשרים 'לשבת שבעה נקיים' על כל חוק וחוק, לדון באופן מקיף וממצה בכל תג ותג.
איל ינון:
ברי כי לעיתים מזומנות אין ניתן להעניק לכל אחד ואחד מחברי הכנסת אפשרות לפרוש את טיעוניו כולם, בניחותא ובשלֵמות.
איל ינון:
אולם, מקום בו לא התאפשר קיומו של דיון פרלמנטרי בסיסי במסגרתו נשמעו הדעות העקרוניות השונות; כאשר לא ניתנה לחברי הכנסת האפשרות ללבן ולשקול, ולו באופן הבסיסי ביותר, את הצעת החוק – או אז ספק אם ניתן לומר כי התקיים עקרון ההשתתפות ....".
איל ינון:
עד כאן הציטוט.
איל ינון:
בעניין ניתוב הנושאים השונים לוועדות, המלצותינו המונחות בפניכם נשענות על תקנון הכנסת והתקדימים, כפי שאנו עושים לגבי כל הצעת חוק.
איל ינון:
במספר מקרים פירטנו הסכמות שהן על דעתה של הלשכה המשפטית, להעברת נושאים לוועדה המכונה "ועדת הרפורמות", שסמכויותיה אינן מעוגנות בתקנון הכנסת.
איל ינון:
לבסוף, ברצוני להתייחס לשני תרחישים אפשריים הנוגעים להליך החקיקה שלפנינו, שנשאלתי עליהם בימים האחרונים: האחד - מה קורה במידה שוועדה שהועבר אליה נושא מתוך הצעת חוק ההסדרים, לא מסיימת את הדיון בו עד למועד שתקציב המדינה והצעת חוק ההסדרים מובאים לאישור הכנסת בקריאה השנייה והשלישית.
איל ינון:
פשרות אחת היא שהוועדה תפצל את הנושא ותשאירו על שולחנה להמשך חקיקה בהליך רגיל.
איל ינון:
אם הוועדה תבחר שלא לפצל את הנושא, הוא יוסר מסדר יומה של הוועדה ושל הכנסת וככל שהממשלה תהיה מעוניינת לקדמו, יהיה עליה להניחו מחדש על שולחן הכנסת ולהתחיל את הליך החקיקה מראשיתו.
איל ינון:
התרחיש השני - מה קורה במצב שבו נושא מסוים מעוכב בוועדת הכנסת ולא יוחלט על ניתובו לאחת הוועדות.
איל ינון:
אם ועדת הכנסת לא תחליט על ניתוב הנושא באחת מישיבותיה הקרובות, התוצאה תהיה שגם הוא לא יובא כחלק מחוק ההסדרים לקריאה השנייה והשלישית, וקידומו בעתיד יהיה כרוך בהנחתו מחדש על שולחן הכנסת.
איל ינון:
מובן כי בישיבה זו לא נדרשת ועדת הכנסת לרדת לעומקם של ההסדרים המוצעים בהצעת החוק, ובהתאם לכך גם הסקירה התמציתית המונחת בפניכם, אין בה כדי למצות את מלוא הפרטים הנוגעים לכל נושא ונושא, והיא אינה כוללת את הערות הלשכה המשפטית לגופם של הנושאים, שיפורטו כמקובל במהלך הדיונים בוועדות.
מכלוף מיקי זוהר:
תודה רבה לך, אדוני היועץ המשפטי של הכנסת, על הדברים.
מכלוף מיקי זוהר:
עכשיו, ברשותכם, נשמע דוברים נוספים שירצו לומר את דבריהם.
לאה פדידה:
החוברת שמונחת לפנינו – על זה אנחנו צריכים להצביע?
מכלוף מיקי זוהר:
הכל מפורט ומסודר, למעט הסעיף הראשון, מטרת החוק, שם מופיע כספים וחשבתי אולי להמליץ על ועדת השקיפות.
מכלוף מיקי זוהר:
כל השאר נשאר אותו הדבר.
משה גפני:
האמת שצריך לעדכן, כי השנה אנחנו לא נספיק לדון בזה.
מכלוף מיקי זוהר:
חבר'ה, צריך להקליל את האווירה.
איילת נחמיאס ורבין:
לדעתי לרחל ולי יש גם הסתייגות מהשימוש במונח "שבעה נקיים", אפשר לוותר על זה.
איילת נחמיאס ורבין:
לא כל כך אהבנו את הבחירה במילים האלה.
איל ינון:
זו לא בחירה שלי.
איל ינון:
זה ציטוט מדברי השופט נעם סולברג.
מכלוף מיקי זוהר:
אני מתחיל בנושאים.
מכלוף מיקי זוהר:
הנושא הראשון – מטרת החוק.
יואל חסון:
אדוני, אין לנו עניין לנאום פה נאומים.
יואל חסון:
אנחנו רוצים להתייחס לכל עמדה בהצעה שלכם באופן פרטני, סעיף אחרי סעיף.
מכלוף מיקי זוהר:
מצוין, מבורך.
מכלוף מיקי זוהר:
נושא ראשון – מטרת החוק.
מכלוף מיקי זוהר:
האם חבר הכנסת גפני מאשר את השינוי - - -
משה גפני:
אני לא בטוח שאני אספיק לגמור את הסעיף הזה.
מכלוף מיקי זוהר:
הצעת הוועדה היא להעביר את זה לוועדת הכספים – ולא לוועדת השקיפות, למי שתהה – מי רוצה לומר?
מכלוף מיקי זוהר:
מי בעד העברת פרק א' – מטרת החוק – לוועדת הכספים ?
<קריאה:
צריך לקרוא בשמות חברי הכנסת שרשאים להצביע.
<אתי בן יוסף:
חברי הכנסת מיקי זוהר, דוד ביטן, דוד אמסלם, אברהם נגוסה, אמיר אוחנה, יואב קיש, איילת נחמיאס ורבין, רויטל סויד, יואל חסון, נציג מהרשימה המשותפת - - -
דוד ביטן:
אני וטיבי מקוזזים, אז אני לא מצביע.
<אתי בן יוסף:
אלעזר שטרן - - -
איילת נחמיאס ורבין:
מיקי לוי יצביע במקומו.
<אתי בן יוסף:
רועי פולקמן, שולי מועלם רפאלי, יואב בן צור, רוברט אילטוב, ישראל אייכלר.
מכלוף מיקי זוהר:
גפני מחליף אותו.
מכלוף מיקי זוהר:
בעד – 9
מכלוף מיקי זוהר:
נמנעים – 1
מכלוף מיקי זוהר:
ההצעה להעביר את פרק א' – מטרת החוק – לוועדת הכספים נתקבלה.
מכלוף מיקי זוהר:
אנחנו עוברים לסעיפים 2 עד 4 בנוסח הכחול – חוק הבנקאות – ניידות בין בנקים.
מכלוף מיקי זוהר:
מוצע לקבוע הוראות שיאפשרו ללקוחות הבנקים להעביר את הפעילות הפיננסית המתנהלת בחשבונם, לרבות בכרטיסי האשראי שהבנק הנפיק, מהבנק שבו מתנהלת הפעילות האמורה לבנק אחר, באופן נוח וללא סיכון.
מכלוף מיקי זוהר:
העברת פעילות הלקוח תתבצע ללא עלות ללקוח, באמצעות פניית הלקוח, לרבות באופן מקוון, לבנק שאליו הוא מבקש להעביר את פעילותו.
מכלוף מיקי זוהר:
ברור שבאופוזיציה לא ירצו לקרוא, כי זו רפורמה מדהימה של השר כחלון, שרוצה להקל על הציבור.
יואל חסון:
ה-ל-לו-יה.
מכלוף מיקי זוהר:
ברור שלא תרצו לשמוע.
מכלוף מיקי זוהר:
אבל זו האמת.
רחל עזריה:
שימו לב לפרגון - - -
יואל חסון:
לאן אתה מציע להעביר את זה?
מכלוף מיקי זוהר:
הוועדה מציעה – חברים, בואו, או שתתנו לנהל את זה או שנריב היום.
איילת נחמיאס ורבין:
מותר לך לנהל את זה, למה אתה עוקץ אותנו?
מכלוף מיקי זוהר:
אני לא עוקץ, חלילה.
מכלוף מיקי זוהר:
מי שעקץ אותנו היום זה אתם, לא אנחנו.
מכלוף מיקי זוהר:
אני רוצה להעביר את החוק הזה – חוק ניידות בין בנקים – לוועדת הרפורמות.
מכלוף מיקי זוהר:
קודם כול, יושב-ראש הוועדה שאליה המליצו היועץ המשפטי להעביר את החוק.
איתן כבל:
זה חלק מהדיון הכולל.
איתן כבל:
היו דיונים שבעקבותיהם הגענו להסכמות והבנות, בין היתר היה דיון גם על החוק הזה, שמקומו הטבעי, הכי טבעי, הוא בוועדת הכלכלה.